
ประกาศองค์การบริหารส่วนตำบลท่ายาง

      เรื่อง   สอบราคาจ้างโครงการก่อสร้างถนนคอนกรีตเสริมเหล็ก สายทุ่งต้นพอ บ้านควนมีชัย
หมู่ที่ 10   ตำบลท่ายาง     อำเภอทุ่งใหญ่  จังหวัดนครศรีธรรมราช
 ------------------------------------



ด้วยองค์การบริหารส่วนตำบลท่ายาง   มีความประสงค์จะสอบราคาจ้างเหมาโครงการก่อสร้างถนนคอนกรีตเสริมเหล็ก สายทุ่งต้นพอ  บ้านควนมีชัย  หมู่ที่ 10 ตำบลท่ายาง อำเภอทุ่งใหญ่ จังหวัดนครศรีธรรมราช จำนวน 1 โครงการ   ดังรายละเอียดต่อไปนี้

- โครงการก่อสร้างถนนคอนกรีตเสริมเหล็กสายทุ่งต้นพอ  บ้านควนมีชัย หมู่ที่ 10 ช่วงที่ 1 กว้าง  5.00  เมตร  ยาว 345  เมตร   หนา  0.15  เมตร  หรือมีพื้นที่ไม่น้อยกว่า 1,725  ตารางเมตร  ไหล่ทางหินผุกว้างข้างละ  0.50  เมตร  ช่วงที่ 2  กว้าง  5.00 เมตร  ยาว 80  เมตร  หนา 0.15  เมตร  หรือพื้นที่ไม่น้อยกว่า 400   ตร.ม ไหล่ทางหินผุกว้างข้างละ  0.50  เมตร   พร้อมติดตั้งป้ายประชาสัมพันธ์โครงการรายละเอียด    ตามแบบแปลนที่องค์การบริหารส่วนตำบลท่ายางกำหนด 
 ราคากลางของงานในการสอบราคาครั้งนี้ จำนวน 1,077,900.- บาท (เงินหนึ่งล้านเจ็ดหมื่นเจ็ดพันเก้าร้อยบาทถ้วน)  

ผู้มีสิทธิ์เสนอราคาจะต้องมีคุณสมบัติดังนี้

1. เป็นนิติบุคคลหรือบุคคลธรรมดาหรือที่มีอาชีพรับจ้างทำงานที่สอบราคาดังกล่าว


2.ไม่เป็นผู้ที่ถูกระบุชื่อไว้ในบัญชีรายชื่อเป็นผู้ทิ้งงานของทางราชการ รัฐวิสาหกิจ  หรือหน่วยการบริหารราชการส่วนท้องถิ่นในขณะที่ยื่นซองสอบราคา

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลท่ายาง

5.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่ายาง ณ วันประกาศสอบราคา  หรือไม่เป็นผู้ถูกกระทำการอันเป็นการขัดขวางการแข่งขันราคาอย่างเป็นธรรม  ในการสอบราคาจ้างครั้งนี้

6.  ผู้เสนอราคาต้องมีใบรับรองผลงานด้านการก่อสร้างงานดังกล่าว   ในวงเงินไม่น้อยกว่า  538,950.- บาท 
(ห้าแสนสามหมื่นแปดพันเก้าร้อยห้าสิบบาทถ้วน)  กับส่วนราชการ รัฐวิสาหกิจ หรือหน่วยงานเอกชนที่เชื่อถือได้

7.  ผู้ประสงค์จะเสนอราคาที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

8.  ผู้ประสงค์จะเสนอราคาที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ
จัดจ้าง  ต้องลงทะเบียนในระบบอิเลคทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

9.  คู่สัญญารับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

กำหนดยื่นซองสอบราคาในวันที่   21  เดือนพฤศจิกายน  พ.ศ. 2557 ถึงวันที่  4  เดือนธันวาคม  พ.ศ.  2557 ในวันและเวลาราชการ  ณ   กองคลังองค์การบริหารส่วนตำบลท่ายาง ที่องค์การบริหารส่วนตำบลท่ายาง  หรือนำไปยื่นซองสอบราคาที่ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล ระดับอำเภอ (ที่ว่าการอำเภอทุ่งใหญ่) ในวันที่  8  ธันวาคม    2557    เวลา 10.00-11.00 น  


กำหนดดูสถานที่ก่อสร้างในวันที่   4  เดือนธันวาคม  พ.ศ. 2557   เวลา 10.00 น. โดยให้มาพร้อมเพรียงกัน 
 ณ  กองช่างองค์การบริหารส่วนตำบลท่ายาง  

กำหนดเปิดซองสอบราคา ในวันที่  9   เดือนธันวาคม  พ.ศ. 2557  ณ ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอทุ่งใหญ่)  ตั้งแต่เวลา 10.00 น เป็นต้นไป  ผู้สนใจติดต่อขอซื้อเอกสารสอบราคา  ในราคาชุดละ  2,000.- บาท  (เงินสองพันบาทถ้วน)ได้ที่ ที่ทำการองค์การบริหารส่วนตำบลท่ายาง ระหว่างวันที่ 21 เดือนพฤศจิกายน  พ.ศ. 2557  ถึงวันที่ 4  เดือนธันวาคม  พ.ศ. 2557  ดูรายละเอียดได้ทางเว็บไซต์ www.gprocurement.go.th  ของกรมบัญชีกลาง  และทางเว็บไซต์ www.thayang.go.th ขององค์การบริหารส่วน-ตำบลท่ายาง  หรือสอบถามทางโทรศัพท์หมายเลข 075-368868  ตั้งแต่เวลา 08.30 – 16.30 น. ในวันและเวลาราชการ


     ประกาศ  ณ วันที่  21  เดือนพฤศจิกายน  พ.ศ. 2557
(ลงชื่อ)................................................               

     (นายสุเมธ  หลุ่ยจิ๋ว)





                  นายกองค์การบริหารส่วนตำบลท่ายาง
                                                              เอกสารสอบราคาจ้าง เลขที่   2 /2557
      สอบราคาจ้างเหมา โครงการก่อสร้างถนนคอนกรีตเสริมเหล็ก สายทุ่งต้นพอ บ้านควนมีชัย หมู่ที่ 10 
ตำบลท่ายาง  ตำบลท่ายาง     อำเภอทุ่งใหญ่  จังหวัดนครศรีธรรมราช

          ตามประกาศองค์การบริหารส่วนตำบลท่ายาง
                                                              ลงวันที่ 21  เดือนพฤศจิกายน  พ.ศ.  2557
                                                              ----------------------------------------------


องค์การบริหารส่วนตำบลท่ายางซึ่งต่อไปนี้เรียกว่า“องค์การบริหารส่วนตำบล”มีความประสงค์จะสอบราคาจะสอบราคาจ้างเหมาโครงการก่อสร้างถนนคอนกรีตเสริมเหล็ก สายทุ่งต้นพอ บ้านควนมีชัย หมู่ที่ 10 ตำบลท่ายาง อำเภอทุ่งใหญ่ จังหวัดนครศรีธรรมราช จำนวน 1 โครงการ   ดังรายละเอียดต่อไปนี้

-  โครงการก่อสร้างถนนคอนกรีตเสริมเหล็กสายทุ่งต้นพอ บ้านควนมีชัย หมู่ที่ 10 ช่วงที่ 1 กว้าง  5.00  เมตร  ยาว 345  เมตร   หนา  0.15  เมตร  หรือมีพื้นที่ไม่น้อยกว่า 1,725  ตารางเมตร  ไหล่ทางหินผุกว้างข้างละ  0.50  เมตร  ช่วงที่ 2  กว้าง  5.00 เมตร  ยาว 80  เมตร  หนา 0.15  เมตร  หรือพื้นที่ไม่น้อยกว่า 400   ตร.ม ไหล่ทางหินผุกว้างข้างละ  0.50  เมตร พร้อมติดป้ายประชาสัมพันธ์โครงการรายละเอียด ตามแบบแปลนที่องค์การบริหารส่วนตำบลท่ายางกำหนด  

ราคากลางของงานในการสอบราคาครั้งนี้ จำนวนเงิน1,077,900.-บาท (หนึ่งล้านเจ็ดหมื่นเจ็ดพันเก้าร้อยบาทถ้วน)  
โดยมีข้อแนะนำและข้อกำหนด ดังต่อไปนี้
     1.   เอกสารแนบท้ายเอกสารสอบราคา
                         1.1   แบบรูปรายการละเอียด
                         1.2  แบบใบเสนอราคา
                         1.3  แบบสัญญาจ้าง
                         1.4  แบบหนังสือค้ำประกัน
                                (1)  หลักประกันสัญญา
                   (2)  หลักประกันการรับเงินค่าจ้างล่วงหน้า
                   (3)  หลักประกันผลงาน
         1.5 สูตรการปรับราคา                 

         1.6  บทนิยาม
                                (1)  ผู้เสนอราคาที่มีผลประโยชน์ร่วมกัน
                                (2)  การขัดขวางการแข่งขันราคาอย่างเป็นธรรม                

        1.7  แบบบัญชีเอกสาร
                               (1)  บัญชีเอกสารส่วนที่ 1
                               (2)  บัญชีเอกสารส่วนที่ 2
       1.8...........................................................
                 .................ฯลฯ.............................

2. คุณสมบัติของผู้เสนอราคา
                              2.1  ผู้เสนอราคาต้องเป็นผู้มีอาชีพรับจ้างที่สอบราคาจ้าง
2.2  ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ และได้
แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมตามข้อ 1.6
2.4 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาล
ไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


2.5 ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหาร
ส่วนตำบลท่ายาง

2.6 ผู้เสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่สอบราคาจ้าง    ในวงเงินไม่น้อยกว่า  538,950.- บาท (เงินห้าแสนสามหมื่นแปดพันเก้าร้อยห้าสิบบาทถ้วน) และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ หรือหน่วยงานเอกชนที่องค์การบริหารส่วนตำบลท่ายางเชื่อถือ
2.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย
หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ


2.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้าง 
ด้วยระบบอิเลคทรอนิกส์  ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อ
จัดจ้างภาครัฐ


2.9 คู่สัญญารับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้ง ซึ่งมูลค่า
ไม่เกินสามหมื่นบาทคู่สัญญาอาจรับจ่ายเป็นเงินสดก็ได้
3.    หลักฐานการเสนอราคา
ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซองใบเสนอราคา เป็น 2 ส่วน คือ 

    
3.1    ส่วนที่ 1 อย่างน้อยต้องมีเอกสารดังต่อไปนี้
                        (1)   ในกรณีผู้เสนอราคาเป็นนิติบุคคล
                     

(ก)   ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมรับรองสำเนาถูกต้อง
                                        
(ข)   บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้นรายใหญ่พร้อมรับรองสำเนาถูกต้อง
                                      (2)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง

                                (3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (1)
(4) สำเนาหนังสือรับรองการจดทะเบียนหุ้นส่วนบริษัทและสำเนาใบทะเบียนภาษีมูลค่าเพิ่ม
(ถ้ามี) หนังสือมอบอำนาจ สำเนาหนังสือรับรองผลงานก่อสร้าง บัญชีรายการก่อสร้างหรือใบแจ้งปริมาณงาน
       (5)  บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคา  ตามแบบในข้อ 1.7 (1)

  3.2   ส่วนที่ 2 อย่างน้อยต้องมีเอกสารดังต่อไปนี้
                                          (1) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่น ลงนามในใบเสนอราคาแทน
                          (2) สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง  (ให้ใช้ในกรณีที่มีการกำหนดผลงานตามข้อ 2.6 เท่านั้น)
                       (3) บัญชีรายการก่อสร้าง (หรือใบแจ้งปริมาณงาน) ซึ่งจะต้องแสดงรายการวัสดุ อุปกรณ์ค่าแรงงานภาษีประเภทต่างๆรวมทั้งกำไรไว้ด้วย
                        
         (4) บัญชีเอกสารส่วนที่2ทั้งหมดที่ได้ยื่นพร้อมกับซองใบเสนอราคา ตามแบบในข้อ1.7(2)
 4.    การเสนอราคา
              4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง
              4.2  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน
                                   ในการเสนอราคาให้เสนอเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว
              ราคาที่เสนอจะต้องเสนอกำหนดยืนราคาไม่น้อยกว่า 60 วัน นับแต่วันเปิดซองใบเสนอราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้


             4.3  ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ  ไม่เกิน 90 วัน นับถัด
จากวันลงนามในสัญญาจ้าง  หรือวันที่ได้รับหนังสือแจ้งจากองค์การบริหารส่วนตำบลท่ายางให้เริ่มทำงาน
                         4.4  ก่อนยื่นซองสอบราคาผู้เสนอราคาควรตรวจดูร่างสัญญา แบบรูป  และรายละเอียดฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อน  ที่จะตกลงยื่นซองสอบราคา ตามเงื่อนไขในเอกสารสอบราคา
                       4.5  ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึงประธานคณะกรรมการเปิดซองสอบราคาจ้าง โดยระบุไว้ที่หน้าซองว่า “ใบเสนอราคาตามเอกสารสอบราคาจ้าง เลขที่ 2/2558”โดยยื่นซองต่อเจ้าหน้าที่พัสดุ ในวันที่ 21  เดือนพฤศจิกายน  พ.ศ.2557   ถึงวันที่ 4  เดือนธันวาคม  พ.ศ. 2557

ในเวลาราชการ   ณ กองคลังองค์การบริหารส่วนตำบลท่ายาง  หรือนำไปยื่นที่ห้องศูนย์รวมข้อมูลข่าวสารการซื้อหรือจ้างขององค์การบริหารส่วนตำบล ระดับอำเภอ   (ที่ว่าการอำเภอทุ่งใหญ่) ในวันที่ 8 ธันวาคม  2557  ตั้งแต่เวลา 10.00 น – 11.00 น.   กำหนดดูสถานที่ก่อสร้างในวันที่   4  เดือนธันวาคม  พ.ศ. 2557   เวลา 10.00 น. โดยให้มาพร้อมเพรียงกัน  ณ  กองช่างองค์การบริหารส่วนตำบลท่ายาง  

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด 
                           
คณะกรรมการพิจารณาผลการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่า เป็นผู้เสนอราคาที่มีผลประโยชน์ร่วมกันกับผู้เสนอราคารายอื่นตามข้อ 1.6 (1) ณ วันประกาศสอบราคาหรือไม่  และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา
                        หากปรากฏต่อคณะกรรมการเปิดซองสอบราคา ก่อนหรือในขณะที่มีการเปิดซองใบเสนอราคาว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ 1.6 (2) และคณะกรรมการฯ  เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และประกาศรายชื่อผู้เสนอราคาที่มีสิทธิได้รับการคัดเลือก  และองค์การบริหารส่วนตำบลท่ายางจะพิจารณาลงโทษผู้เสนอราคาดังกล่าวเป็น ผู้ทิ้งงาน เว้นแต่คณะกรรมการฯ  จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้ มีการกระทำดังกล่าว
                     
ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุ เป็นผู้เสนอราคาที่มีผลประโยชน์ร่วมกัน  กับผู้เสนอราคารายอื่น ณ วันประกาศสอบราคา  หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อปลัดกระทรวงภายใน 3 วัน นับแต่วันที่ได้รับแจ้งจากคณะกรรมการพิจารณาผลการเปิดซองสอบราคา การวินิจฉัยอุทธรณ์ของปลัดกระทรวงให้ถือเป็นที่สุด 

                       คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น   ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบล   ระดับอำเภอ
 (ที่ว่าการอำเภอทุ่งใหญ่) ในวันที่   9  เดือนธันวาคม  พ.ศ.  2557  ตั้งแต่เวลา 10.00 น. เป็นต้นไป 
                       การยื่นอุทธรณ์ตามวรรคห้า ย่อมไม่เป็นเหตุให้มีการขยายระยะเวลาการเปิดซองใบเสนอราคา เว้นแต่ปลัดกระทรวงพิจารณาเห็นว่าการขยายระยะเวลาดังกล่าวจะเป็นประโยชน์แก่ทางราชการอย่างยิ่ง  และในกรณีที่ปลัดกระทรวงพิจารณาเห็นด้วยกับคำคัดค้านของผู้อุทธรณ์  และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ให้ปลัดกระทรวงมีอำนาจยกเลิกการเปิดซองใบเสนอราคาดังกล่าวได้
5.    หลักเกณฑ์และสิทธิในการพิจารณาราคา
5.1  ในการสอบราคาครั้งนี้ องค์การบริหารส่วนตำบลท่ายางจะพิจารณาตัดสินด้วยราคารวม
                               5.2  หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ ครบถ้วนตามข้อ 3 หรือยื่นซอง สอบราคา ไม่ถูกต้องตามข้อ 4 แล้ว คณะกรรมการฯจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิดแผกไปจากเงื่อนไขของเอกสาร สอบราคา ในส่วนที่มิใช่สาระสำคัญ ทั้งนี้  เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลท่ายางเท่านั้น 

5.3  องค์การบริหารส่วนตำบลท่ายางสงวนสิทธิไม่พิจารณาราคาของผู้เสนอราคา โดยไม่มี
การผ่อนผันในกรณีดังต่อไปนี้
                                  (1)  ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคาหรือในหลักฐานการรับเอกสารสอบราคาขององค์การบริหารส่วนตำบลท่ายาง
                                  (2)  ไม่กรอกชื่อนิติบุคคล (บุคคลธรรมดา)  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา
                               (3)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ  หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                                  (4)  ราคาที่เสนอมีการขูดลบ ตก เติม แก้ไขเปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
             

5.4  ในการตัดสินการสอบราคา หรือในการทำสัญญา คณะกรรมการพิจารณาผลการเปิดซองสอบราคา หรือองค์การบริหารส่วนตำบลท่ายางมีสิทธิให้ผู้เสนอราคาชี้แจงข้อเท็จจริง สภาพ  ฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลท่ายางมีสิทธิที่จะไม่รับราคา  หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
            

5.5  องค์การบริหารส่วนตำบลท่ายางทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการสอบราคา โดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลท่ายางเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลท่ายางจะพิจารณายกเลิกการ สอบราคา และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทนเป็นต้น 
           

ในกรณีที่ผู้เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการพิจารณาผลการเปิดซองสอบราคา  หรือองค์การบริหารส่วนตำบลท่ายางจะให้ผู้เสนอราคา นั้น
ชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามประกาศสอบราคาจ้าง ให้เสร็จสมบูรณ์

หากคำชี้แจงไม่เป็นที่รับฟังได้  องค์การบริหารส่วนตำบลท่ายางมีสิทธิที่จะไม่รับราคาของผู้เสนอราคารายนั้น 
            

5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่าผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6  องค์การบริหารส่วนตำบลท่ายางมีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อตามข้อ  4.5  และองค์การบริหารส่วนตำบลท่ายางจะพิจารณาลงผู้เสนอราคารายนั้นเป็นผู้ทิ้งงาน
           

ในกรณีนี้หากปลัดกระทรวงพิจารณาเห็นว่า  การยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่งปลัดกระทรวงมีอำนาจยกเลิกการเปิดซองใบเสนอราคาดังกล่าวได้

                       6.  การทำสัญญาจ้าง
                            ผู้ชนะการสอบราคา จะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบลท่ายาง  ภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้า (5%) ของราคาค่าจ้างที่สอบราคาได้ ให้องค์การบริหารส่วนตำบลท่ายางยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้
                            6.1 เงินสด
                            6.2 เช็คที่ธนาคารสั่งจ่ายให้แก่องค์การบริหารส่วนตำบลท่ายาง โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วัน ทำการของทางราชการ
                            6.3 หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ 1.4 (2)
                            6.4 หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุน หรือบริษัทเงินทุนหลักทรัพย์  ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกัน ดังระบุในข้อ 1.4 (2)
                            6.5 พันธบัตรรัฐบาลไทย
                            หลักประกันนี้จะคืนให้โดยไม่มีดอกเบี้ย ภายใน 15 วัน นับถัดจากวันที่ผู้ชนะการสอบราคา

(ผู้รับจ้าง) พ้นจากข้อผูกพันตามสัญญาจ้างแล้ว
 
       7.    ค่าจ้างและการจ่ายเงิน
                              องค์การบริหารส่วนตำบลท่ายางจะจ่ายเงินค่าจ้าง เป็น 1 งวด ในอัตราร้อยละ 100 ของค่าจ้าง 
เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา  รวมทั้งทำสถานที่ก่อสร้างให้สะอาดเรียบร้อย
                       8.    อัตราค่าปรับ
                              ค่าปรับตามแบบสัญญาจ้างข้อ 17 จะกำหนดในอัตราร้อยละ 0.10 ของค่าจ้างตามสัญญาต่อวัน
                       9.   การรับประกันความชำรุดบกพร่อง
                         ผู้ชนะการสอบราคา ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 1 ปี นับถัดจากวันที่องค์การบริหารส่วนตำบลท่ายางได้รับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน 15วัน นับถัดจากวันที่ได้รับแจ้งความชำรุดบกพร่อง
                     10.  ข้อสงวนสิทธิในการเสนอราคาและอื่น ๆ
                            10.1   เงินค่าจ้างสำหรับงานจ้างครั้งนี้ ได้รับการจัดสรรงบประมาณตามพระราชบัญญัติงบประมาณรายจ่ายประจำปีงบประมาณ พ.ศ. 2558  รายการเงินอุดหนุนทั่วไปเพื่อสนับสนุนการบริหารจัดการขององค์กรปกครองส่วนท้องถิ่นตามยุทธศาสตร์การพัฒนาประเทศ   การลงนามในสัญญาจะกระทำได้ต่อเมื่อองค์การบริหารส่วนตำบลท่ายางได้รับอนุมัติค่าก่อสร้าง แล้วเท่านั้น

ราคากลางของงานก่อสร้างในการสอบราคาครั้งนี้  เป็นเงิน  1,077,900 บาท
 (หนึ่งล้านเจ็ดหมื่นเจ็ดพันเก้าร้อยบาทถ้วน)

         
10.2  เมื่อองค์การบริหารส่วนตำบลท่ายางได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตามประกาศสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มี เรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้
                        (1)  แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมภารพาณิชยนาวี   ภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้ 

                        (2)  จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมภารพาณิชยนาวี   ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
                         (3)  ในกรณีที่ไม่ปฏิบัติตาม (1) หรือ (2)  ผู้รับจ้างจะต้องรับผิดตามกฎหมายว่า
ด้วยการส่งเสริมการพาณิชยนาวี
   
10.3  ผู้เสนอราคาซึ่งองค์การบริหารส่วนตำบลท่ายางได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้  ในข้อ 7  องค์การบริหารส่วนตำบลท่ายาง อาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
  
 10.4  องค์การบริหารส่วนตำบลท่ายางสงวนสิทธิ์ที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงาน  อัยการสูงสุด (ถ้ามี)
      11.   การปรับราคาค่างานก่อสร้าง
              การปรับราคาค่างานก่อสร้างตามสูตรการปรับราคาดังระบุในข้อ 1.5 จะนำมาใช้ในกรณีที่ค่างานก่อสร้างลดลงหรือเพิ่มขึ้น โดยวิธีการดังต่อไปนี้
             ตามเงื่อนไข หลักเกณฑ์ สูตรและวิธีคำนวณที่ใช้กับสัญญาแบบปรับราคาได้ตามมติคณะรัฐมนตรี เมื่อวันที่ 22 สิงหาคม 2556 เรื่อง การพิจารณาช่วยเหลือผู้ประกอบอาชีพงานก่อสร้าง ตามหนังสือสำนักเลขาธิการคณะรัฐมนตรี ที่ นร 0203/ว 109 ลงวันที่ 24 สิงหาคม 2532

             สูตรการปรับราคา (สูตรค่า K) จะต้องคงที่ที่ระดับที่กำหนดไว้ในวันแล้วเสร็จตามที่กำหนดไว้ในสัญญา หรือภายใน ระยะเวลาที่องค์การบริหารส่วนตำบลท่ายางได้ขยายออกไป โดยจะใช้สูตรของทางราชการที่ได้ระบุไว้ในข้อ 1.5

             12.   มาตรฐานฝีมือช่าง
              เมื่อองค์การบริหารส่วนตำบลท่ายางได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช. ปวส. และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ 10 ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

              12.1 ช่างโยธา
      13.  การปฏิบัติตามกฏหมายและระเบียบ

             ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด   

องค์การบริหารส่วนตำบลท่ายาง

     (นางบุษบา ทิววัฒน์ปกรณ์)
           ผู้อำนวยการกองคลัง/หัวหน้าเจ้าหน้าที่พัสดุ

          



            วันที่  21  เดือนพฤศจิกายน  พ.ศ. 2557
